
Text rozhodnutia
Súd: Krajský súd Bratislava Spisová značka: 5C/7/2014 Identifikačné číslo súdneho spisu: 1014201305 Dátum vydania rozhodnutia: 23. 04. 2015 Meno a priezvisko sudcu, VSÚ: JUDr. Ondrej Krajčo ECLI: ECLI:SK:KSBA:2015:1014201305.2 Uznesenie Krajský súd v Bratislave v právnej veci navrhovateľa: P. T., F.. XX. XX. XXXX, t. č. v Ú. na R. Q. Z. J., B. X, T., proti odporcovi: Generálne riaditeľstvo zboru väzenskej a justičnej stráže, Šagátová 1, Bratislava, o podaní navrhovateľa zo dňa 03. 08. 2014, takto r o z h o d o l : Podanie navrhovateľa zo dňa 03. 08. 2014, doručené tunajšiemu súdu dňa 06. 08. 2014, o d m i e t a. o d ô v o d n e n i e : Dňa 06. 08. 2014 bolo tunajšiemu súdu doručené podanie navrhovateľa zo dňa 03. 08. 2014; označené ako návrh na ochranu osobnosti; z ktorého podania však nebolo zrejmé, či ide o riadny návrh na začatie konania, resp. o podanie do bližšie neoznačeného exekučného konania a nevyplýval z neho ani celkový počet subjektov (odporcov), pričom absentovalo aj ich presné označenie. Z podania navrhovateľa ďalej nebolo možné zistiť, čoho sa ním domáha, t. j. absentoval jasný, zrozumiteľný a vykonateľný petit, pričom navrhovateľ taktiež neoznačil ani nepripojil k návrhu žiadne dôkazy na podporu svojich tvrdení. Vzhľadom na to, že podanie navrhovateľa nespĺňalo zákonom stanovené náležitosti, tunajší súd uznesením zo dňa 28. 08. 2014 č. k. 5C/7/2014-3, doručeným navrhovateľovi dňa 09. 09. 2014, vyzval navrhovateľa podľa § 43 ods. 1, § 42 ods. 3 O. s. p., aby v lehote 10 dní od doručenia predmetného uznesenia opravil svoje neúplné a nesprávne podanie aj s poučením, ako treba túto opravu a doplnenie vykonať, t. j. najmä aby riadne, určito a zrozumiteľne uviedol, čoho sa svojim podaním domáha. Zároveň bol navrhovateľ poučený, že ak svoje podanie v stanovenej lehote nedoplní, resp. neodstráni jeho vady, tunajší súd jeho podanie odmietne. Podľa § 43 ods. 1 O. s. p., sudca alebo poverený zamestnanec súdu uznesením vyzve účastníka, aby nesprávne, neúplné alebo nezrozumiteľné podanie doplnil alebo opravil v lehote, ktorú určí, ktorá nemôže byť kratšia ako desať dní. V uznesení uvedie, ako treba opravu alebo doplnenie vykonať. Ak ide o podanie, ktoré by mohlo byť podľa svojho obsahu návrhom na začatie konania, odošle súd uznesenie do 60 dní od doručenia takéhoto podania. Podľa § 43 ods. 2 O. s. p., ak účastník v lehote podľa odseku 1 podanie neopraví alebo nedoplní a pre uvedený nedostatok nemožno v konaní pokračovať, súd odmietne podanie, ktoré by mohlo byť podľa svojho obsahu návrhom na začatie konania. Ak bolo podanie doplnené alebo opravené v celom rozsahu v súlade s uznesením podľa odseku 1 najneskôr do uplynutia lehoty na podanie odvolania proti uzneseniu o odmietnutí podania, o odvolaní proti tomuto uzneseniu môže podľa § 210a rozhodnúť súd, ktorý ho vydal. Vzhľadom na to, že navrhovateľ nedoplnil svoje podanie, ani neodstránil jeho vady v súdom určenej lehote, a to napriek tomu, že bol na jeho doplnenie, resp. odstránenie vád vyzvaný kvalifikovanou výzvou súdu; uskutočnenou uznesením zo dňa 28. 08. 2014 č. k. 5C/7/2014-3; a bol zároveň poučený aj o následkoch nesplnenia si tejto povinnosti, t. j. o možnosti odmietnutia jeho podania, nebolo možné v predmetnom konaní pre vyššie uvedené nedostatky podania pokračovať, a preto tunajší súd podanie navrhovateľa, ktoré by mohlo byť podľa svojho obsahu návrhom na začatie konania, podľa § 43 ods. 2 vety prvej O. s. p. odmietol. Poučenie: Proti tomuto rozhodnutiu j e p r í p u s t n é odvolanie v lehote 15 dní (§ 204 ods. 1, 2 O. s. p.) odo dňa jeho doručenia, v dvoch vyhotoveniach prostredníctvom tunajšieho súdu na Najvyšší súd SR. V odvolaní sa má popri všeobecných náležitostiach (§ 42 ods. 3 O. s. p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

